Dokument "Euroopa laste strateegia" soovitab Euroopa Liidu liikmesriikidel iga viimast kui seadust-määrust analüüsida juba enne vastuvõtmist sellelt seisukohalt, mil moel võiks see lastele mõjuda. Meil aga puuduvad vähegi vettpidavad arusaamad, mille põhjal hinnata lapse arengut ja heaolu tagavat keskkonda. Rääkimata  juba põhjalikest ülevaadetest laste tervise, haridustee, vajaduste, murede ja arvamuste kohta. Ometi peaks see kõik olema enesestmõistetav. Äsja õiguskantsleri juurde loodud laste õiguste osakonna kolm töötajat ei suuda üleöö korvata aastakümnetepikkuseid tegematajätmisi.